מינו בן גיגי

מינו (מרים) בן-גיגי-יגר (23 באפריל 1960 - 6 ביוני 2011) הייתה סופרת ישראלית.

ביוגרפיה
נולדה בשם מרים בן-גיגי, בקומונה אורסה (Orsay), 20 ק"מ דרומית-מערבית לפריז, למשפחה דתית, השנייה בין ארבעה ילדים, בת ללוסיאן-ז'יל בן-גיגי, יליד אלג'יריה, ואידה לבית סטופ, ילידת גליציה. אביה הוא פרופסור אמריטוס לפיזיקה בטכניון ואמה הייתה בעלת תואר דוקטור ומורה לגאוגרפיה והיסטוריה.

מינו בן-גיגי עלתה לישראל עם משפחתה בשלהי 1969. למדה בתיכון דתי לבנות בחיפה, ושירתה בנח"ל. לאחר נישואיה עברה להתגורר בגבעתיים. למדה במדרשה לאמנות ברמת השרון, ולאחר מכן היסטוריה באוניברסיטה העברית. עבדה כדיילת קרקע.

הייתה אם לארבע בנות.

ספרים שחיברה
ספרה אני, שלום בת שמואל יצא לאור בשנת 2003 בידיעות אחרונות - ספרי חמד, בעריכת לילי פרי.

זהו רומן המתרחש על רקע המרד הגדול נגד רומי. שלום בת שמואל, צעירה ירושלמית בת אצולה, שוכלת את בעלה ושני ילדיה התינוקות בזמן נפילת ירושלים. היא בורחת למדבר, שם היא חוברת לסיקריים, מאנשיו של אלעזר בן יאיר, שהיו בדרכם למצדה. היא ניצלת מניסיון התנקשות ומגיעה לעין גדי הריקה. שלום ממשיכה למצדה ונמצאת בה בזמן המצור הרומי.

היא מצליחה להימלט ממצדה יחד עם פליטים נוספים. סילבה, המושל הרומי ומפקד המצור על מצדה, מחלץ אותם מארץ ישראל החרבה ולוקח אותם עמו לרומא, שם הופכת שלום לפילגשו וחיה חיי נוחות ורווחה. בנה אליכין לומד בגימנסיון ומתחתן עם מירתה, פליטת מצדה, עמה גדל. בערוב ימיה, שלום מעלה על הכתב את סיפור חייה. הספר מסתיים לאחר מותה, כשבנה אליכין כותב מכתב ליוסף בן מתתיהו ומצרף אליו את סיפור חייה.

ספרה בראשית הייתה אהבה יצא לאור בשנת 2012 בהוצאת טוטם ספרים. הספר מתאר את ארנו והאמן, זוג נאהבים, הבוראים יחדיו את העולם.

ספרים שתרגמה
 אלפונס דודה, מכתבים מן הטחנה, תמוז, 2004.

לקריאה נוספת
על "אני, שלום בת שמואל"
 David Schonberg, "Memoirs of the last stand", Jerusalem Post, 4 November 2004.

על "מכתבים מן הטחנה" לאלפונס דודה
 תלמה אדמון, "באור פרובאנסאלי", מוסף שבת - ספרות וספרים של העיתון מעריב, 12 בנובמבר 2004, עמ' 26.
 לנה שילוני, "קסמי פרובאנס", המוסף לשבת - ספרות של העיתון ידיעות אחרונות, 30 ביולי 2004, עמ' 26–27.

קישורים חיצוניים

 
 מינו בן גיגי באתר סימניה
 
 יורם מלצר, "זו שנותרה לספר", מוסף חג - ספרות וספרים של העיתון מעריב, 26 באפריל 2004, עמ' 30–31.
 תומר חרוב, "הוצאות ספרים: חמישה גוונים של מקור", באתר mynet, 9 ביוני 2013

הערות שוליים 

ישראליות ילידות צרפת
ישראלים ילידי צרפת
סופרות כותבות עברית
סופרים כותבי עברית
בוגרות תיכון עירוני ו' (חיפה)
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות המדרשה לאמנות
בוגרי המדרשה לאמנות
עולים בשנות ה-1960
דיילי קרקע
ישראליות שנולדו ב-1960
ישראלים שנולדו ב-1960
ישראליות שנפטרו ב-2011
ישראלים שנפטרו ב-2011